স্টাফ রিপোর্টার ॥ হবিগঞ্জ সদর-লাখাই আসনের সংসদ সদস্য এডভোকেট মোঃ আবু জাহির বলেন, ডিজিটাল বাংলাদেশের সুচনা করেছেন জাতির পিতা বঙ্গবন্ধু’র কন্যা জননেত্রী শেখ হাসিনা। তার নেতৃত্বে দেশের মানুষ আজ ডিজিটাল বাংলাদেশের সুফল পাওয়া শুরু করেছে। বাড়ীতে বসেই বিদেশে থাকা ছেলেকে দেখে মা কথা বলতে পারছে। চিকিৎসা সেবার জন্য ঘরে বসেই ডাক্তার পরামর্শ গ্রহণ করতে পারছে। কৃষি তথ্যের জন্য কৃষককে আর জেলা শহরে যেতে হয়না। হাতের কাছেই সব ধরণের তথ্য পেয়ে যাচ্ছে। পরীক্ষার ফলাফলের জন্য পরীক্ষার্থীকে লাইনে দাড়িয়ে ফলাফল জানতে হয়না। গ্রামে গঞ্জে, শহরে বন্দরে সর্বক্ষেত্রে আজ ডিজিটালের ছোয়া লেগেছে। তিনি গতকাল লাখাই উপজেলা পরিষদ মিলনায়তনে উপজেলা প্রশাসনের উদ্যোগে ডিজিটাল মেলার উদ্বোধনকালে প্রধান অতিথি বক্তব্যে একথা গুলো বলেন। উপজেলা নির্বাহী কর্মকর্তা ...